পূর্বধলা_উপজেলা
সমাজ ব্যবস্থা
২. মৌলানা মিরাস উদ্দিন : পূর্বধলা উপজেলার খলিশাপুর পূর্বপাড়া গ্রামে ঊনবিংশ শতাব্দীতে মৌলানা মিরাস উদ্দিনের জন্ম। তিনি পুর্বধলা জগৎমণি উচ্চ বিদ্যালয়ের প্রথম ধর্মীয় শিক্ষক ছিলেন। মৌলানা মিরাস উদ্দিন ধর্মীয় শিকতার পাশাপাশি বাউল সাধনা ও বাউল গান গাইতেন। তার অসংখ্য গান আজো জনপ্রিয়। স্থানীয় ভাবে তাঁর সাধক পুরুষ হিসেবে খ্যাতি রয়েছে। প্রতি বছর তার মাজার কে কেন্দ্র করে ওরশ অনুষ্ঠিত হয়। ৩. নজমুল হুদা : পূর্বধলা উপজেলার মনারকান্দা গ্রামে ১৯২৯ সালে নজমুল হুদা জন্ম গ্রহণ করেন। ১৯৬১ সাল থেকে তিনি আওয়ামীলীগের রাজনীতির সঙ্গে সম্পৃক্ত হয়েছিলেন। ১৯৭০ সালে সাধারণ নির্বাচনে আওয়ামীলীগের মনোনয়ন নিয়ে সংসদ সদস্য নির্বাচিত হয়েছিলেন। নজমুল হুদা সাংস্কৃতিক অঙ্গনে যথেষ্ট পরিচিত ছিলেন। তিনি কলকাতাসহ দেশের অনেক মঞ্চে অভিনয় করেছেন। ৪. মৌলভী আব্দুল হামিদ খান : খলিশাপুর খানপাড়া গ্রামে জন্ম গ্রহণকারী মৌলভী আব্দুল হামিদ খান। তিনি ভারতের দেওবন্ধ থেকে উচ্চ শিক্ষাগ্রহণ করেছিলেন। তিনি খলিশাপুর ইউনিয়নের দীর্ঘ ২২ বছর প্রেসিডেন্টের দায়িত্ব পালন করেন। মৌলভী আব্দুল হামিদ খান খলিশাপুর নিউস্কীম মাদ্রাসা ও ১৯৩৫ সালে খলিশাপুর জামে মসজিদ প্রতিষ্ঠা করেন। ৫. নয়ন মিয়া : পূর্বধলা সদরে ১৩২৬ বঙ্গাব্দে নয়ন মিয়া জন্ম গ্রহণ করেন। তিনি ছিলেন যাত্রা ও থিয়েটার মঞ্চের প্রখ্যাত অভিনেতা। কলকাতা থেকে শুরু করে সারাদেশের যাত্রা মঞ্চে তিনি অভিনয় করে খ্যতি লাভ করেছেন। অনেক মঞ্চে অভিনয় করে পুরস্কৃত হয়েছেন। নবাব সিরাজের চরিত্র রূপায়ণ করে তিনি নাট্যসম্রাট খ্যাতি লাভ করে ছিলেন। ৬. সাদির উদ্দিন আহমেদ : পূর্বধলা উপজেলার ভুগী গ্রামে সাদির উদ্দিন আহমেদ জন্ম গ্রহণ করেন। ১৯৫৬ সালে ঢাকা বিশ্ববিদ্যালয় থেকে বি.কম একই বিশ্ববিদ্যালয় থেকে ১৯৫৭ সালে এল.এল.বি ডিগ্রী গ্রহণ করেন। ১৯৭০ সালে তিনি এম.এন.এ, ১৯৭৩ সালে এম.পি নির্বাচিত হয়েছিলেন। সাদির উদ্দিন আহমেদ ১৯৭২ সালে সংবিধান কমিটির সদস্য ছিলেন। তিনি এখনো নেত্রকোণায় বিশিষ্ট্য আইনজীবী হিসেবে পরিচিত। ৭. মাহবুব তালুকদার : পূর্বধলা উপজেলার হাপানিয়া গ্রামে ১৯৪১ সালে মাহবুব তালুকদার জন্ম গ্রহণ করেন। তিনি ঢাকাবিশ্ব বিদ্যালয় থেকে ১৯৫৯ সালে অনার্স, ১৯৬২ সালে এম.এ ডিগ্রী লাভ করেন। কর্মজীবনে মাহবুব তালুকদার মহামান্য প্রেসিডেন্টের স্পেশাল অফিসার, মহা পরিচালক বাংলাদেশ শিল্পকলা একাডেমী, প্রধান সম্পাদক বাংলাদেশ জেলা গেজেটিয়ার হিসেবে দায়িত্ব পালন করেন। তাঁর প্রকাশিত গ্রন্থের সংখ্যা ২২টি তিনি টেলিভিশন নাটকের নাট্যকার ও চলচিত্রের কাহিনীকার হিসেবে সারা দেশে খ্যাতি লাভ করে ছিলেন। সরকারী খরচে তিনি অনেক দেশ ভ্রমণ করেছেন। ৮. কর্ণেল আবু তাহের (বীররোত্তম): পূর্বধলা উপজেলার কাজলা গ্রামে ১৯৩৮ সালে কর্ণেল আবুতাহের (বীররোত্তম) জন্ম গ্রহণ করেন। তিনি ১৯৬০ সালে সেনাবাহিনীতে যোগদেন। কর্ণেল আবু তাহের মুক্তিযুদ্ধের ১১ নং সেক্টেরের সেক্টর কমান্ডার ছিলেন। ১৪ নভেম্বর ১৯৭১ সালে কামালপুর যুদ্ধে নেতৃত্ব দিতে গিয়ে পাক সেনাদের সেলের আঘাতে তিনি একটি পা হারান। চিকিৎসা শেষে ১৯৭২ সালে দেশে ফিরে সেনাবাহিনীর এডজুটেন্ট জেনারেল নিয়োগ পান। একই বছর জুন মাসে ৪৪ তম ব্রিগেডের অধিনায়কের দায়িত্ব লাভ করেন। সে সময় তিনি প্রচলিত ব্যারাক আর্মির স্থলে পিপলস আর্মিগড়ে তোলার উদ্যোগ নেন। জাতীয় সেনাবাহিনী সম্পকীত নীতি নির্ধারণের প্রশ্নে সরকারের সঙ্গে মতপার্থক্য দেখা দেয়। ১৮৭২ সালের সেপ্টেবরে তিনি সেনাবাহিনী থেকে পদত্যাগ করেন। ১৯৭২ সালে অক্টোবর মাসে সক্রিয় রাজনীতিতে যোগদেন এবং জাতীয় সমাজতান্ত্রিক দল কেন্দ্রীয় সাংগঠনিক কমিটির সহ সভাপতি নির্বাচিত হন। ১৯৭৫ সালের ১৫ আগস্ট সেনাবাহিনীর কতিপয় সদস্য কর্তৃক বঙ্গবন্ধু শেখ মুজিবুর রহমান কে নির্মম হত্যার পর সেনাবাহিনীতে অভ্যুত্থানের কারণে সাধারণ সেনাদের মাঝে বিক্ষোভ সৃষ্টি হয়। সে প্রোপটে ৭ নভেম্বর ১৯৭৫ সালে আবু তাহের সিপাহী জনতার গণঅভ্যুত্থানে নেতৃত্ব দেন। একই বছর ২৪ নভেম্বর গ্রেফতার হন। কারাগারে আটক অবস্থায় সাময়িক ট্রাইবুনালের বিচারে তাঁর মৃত্যুদন্ড হয়। ১৯৭৬ সালের ২১ জুলাই ঢাকা কেন্দ্রীয় কারাগারে তার ফাঁসির আদেশ কার্যকর হয়। কর্ণেল তাহের মুক্তিযুদ্ধে বীরত্বপূর্ন অবদানের জন্য বীররোত্তম উপাধিতে ভুষিত হয়েছিলেন। ৯. এম. আর. খান : পূর্বধলা উপজেলার ভিকুনীয়া গ্রামে ১৯০৬ সালে জন্ম গ্রহণ করেন এম. আর. খান । পাট ব্যবসায়ী হিসেবে তৎকালীন সময়ে তারঁ খ্যাতি ছিল। তিনি বাংলাদেশের পাট ব্যবসায়ীদের পথিকৃৎ, বৈদেশিক মুদ্রা অর্জনে এম.আর. খানের ভূমিকা ছিল যথেষ্ট। তিনি বিদেশে চা রপ্তানী করেও বৈদেশিক মুদ্রা অর্জনের পথ প্রশস্ত করেছিলেন। ময়মনসিংহ শহরে তিনি তার মা’র নামে মুমিনুন্নিছা মহিলা কলেজ প্রতিষ্ঠা করেন। এছাড়া অনেক সামজিক প্রতিষ্ঠান গড়ে এলাকায় প্রশংসা অজর্ন করেছিলেন। এম.আর খানের প্রকৃত নাম মজুতুর রহমান খান। ১০. এডভোকেট মোশারফ হোসেন : লাউখাই, পূর্বধলা, নেত্রকোণা। তিনি ১৯৭৯ ও ১৯৯১ সালে জাতীয় সংসদ সদস্য নির্বাচিত হয়েছিলেন। ১১. প্রিন্সিপাল সিরাজুল ইসলাম : ধলা যাত্রাবাড়ী, পূর্বধলা, নেত্রকোণা। তিনি পূর্বধলা ডিগ্রী কলেজের প্রতিষ্ঠাতা প্রিন্সিপাল। ১৯৮৬ ও ১৯৮৮ সালে জাতীয় সংসদ সদস্য নির্বাচিত হয়েছিলেন। ১২. ডা. মোহাম্মদ আলী : বাড়হা, পূর্বধলা, নেত্রকোণা। তিনি ১৯৯৬ ও ২০০১ সালে জাতীয় সংসদ সদস্য নির্বাচিত হয়েছিলেন। তিনি দলদলা উচ্চ বিদ্যালয়, পূর্বধলা রাবেয়া আলী মহিলা কলেজের প্রতিষ্ঠাতা। ১৩. মুহ. আব্দুল হাননান খান : খলিশাপুর, পূর্বধলা, নেত্রকোণা। তিনি ১৯৬১ সালে শিক্ষা আন্দোলনে কিশোরগঞ্জ মহুকুমা ছাত্র সংগ্রাম পরিষদের সভাপতি হিসেবে নেতৃত্ব দেন। ১৯৬৪ সালে পূর্ব পাকিস্তান নিরাপত্তা আইনে গ্রেফতার হয়ে ছয় মাস কারাভোগ করেন। ১৯৭২ সালে পুলিশ বিভাগে কর্মকর্তা হিসেবে যোগদান করেন। বঙ্গবন্ধু শেখ মুজিবুর রহমান ও চারনেতা হত্যার মামলাসহ দেশের বেশ কিছু রাজনৈতিক হত্যার মামলার তদারকী কর্মকর্তা ছিলেন। শহীদ স্মৃতি উচ্চ বিদ্যালয়সহ অনেক শিক্ষা প্রতিষ্ঠানের তিনি প্রতিষ্ঠাতা। ১৪. দেবদাস জোয়ারদার : পূর্বধলা উপজেলার কালীহর গ্রামে ১৯৩৪ খ্রীঃ দেবদাস জোয়ারদারের জন্ম । তিনি পূর্বধলার ঘাগড়া ও সাধুপাড়া উচ্চ বিদ্যালয় পরে যাদবপুর বাস্তহারা বিদ্যাপীট থেকে ম্যাট্রিক, বঙ্গবাসী কলেজ থেকে আই.এ, প্রেসিডেন্সী কলেজ থেকে বি.এ, কলকাতা বিশ্ববিদ্যালয় থেকে এম.এ ডিগ্রী অর্জন করেন। দেবদাস জোয়ারদার কলকাতার মাওলানা আজাদ কলেজে অধ্যাপনা করতেন। তিনি রবীন্দ্র চর্চা ভবনের রবীন্দ্র সাহিত্যের অবৈতনিক শিক্ষক ছিলেন। তার প্রকাশিত গ্রন্থ, তোমার সৃষ্টির পথে, রবীন্দ্রনাথের চিত্রা বেশ পাঠক প্রিয়তা অর্জন করেছিল। ১৫. মনির উদ্দিন সরকার : পূর্বধলা উপজেলার জারিয়া গ্রামে ১৯৩৫ সালে মনির উদ্দিন সরকার জন্মগ্রহণ কররেন। তিনি এন.জারিয়া ঝান্জাইল উচ্চ বিদ্যালয়ে শিকতা দিয়ে কর্ম জীবন শুরু করে ছিলেন। ২০০০ সালে স্কাউটের সর্বোচ্চ এ্যাওয়ার্ড, ২০০১ সালে স্কাউটের শ্রেষ্ঠ প্রশিক নির্বাচিত হয়ে ছিলেন। মনির উদ্দিন সরকার ২০০২ সালে জাপানে অনুষ্ঠিত স্কাউট সমাবেশে বাংলাদেশের প্রতিনিধিত্ব করেন। স্মরনীয় ঘটনা : ১) ১৯৭৫ সালে জুন/এপ্রিল মাসে এক টর্ণেডোতে জারিয়া আনসার ক্যাম্পটি বিধ্বস্থ হয়ে ছিল। সে সময় ১৮ জন আনসার সদস্য মারা গিয়েছিল। ৮১জন গুরুতর আহত হয়েছিল। ২) ২০০০ সালের ১০ এপ্রিল পূর্বধলা উপজেলার হোগলা, খলিশাপুর, পূর্বধলা সদর ও আগিয়া ইউনিয়নের উপর দিয়ে বয়ে যাওয়া ঘুর্নিঝড়ের কথা উপজেলাবাসী ভুলতে পারেনি। ৩) এছাড়া ১৪ এপ্রিল ২০০৪ সালে নেত্রকোণাসহ পূর্বধলা উপজেলার উপরদিয়ে বয়ে যাওয়া টর্নেডোও একটি স্মরণীয় ঘটনা। শিক্ষা প্রতিষ্ঠান : ১.পূর্বধলা জগৎমনি পাইলট উচ্চ বিদ্যালয়, প্রতিষ্ঠাকাল ১৯১৬ খ্রীঃ, পূর্বধলা সদর। ২.খলিশাপুর উচ্চ বিদ্যালয়, প্রতিষ্ঠাতাকাল ১৯৬২ খ্রীঃ খলিশাপুর, পূর্বধলা। ৩.এন. জারিয়া ঝাঞ্জাইল উচ্চ বিদ্যালয় প্রতিষ্ঠাকাল ১৯৪৬ খ্রীঃ, জারিয়া, পূর্বধলা। ৪.ঘাগড়া উচ্চ বিদ্যালয়, প্রতিষ্ঠাকাল ১৯১৯ খ্রীঃ, ঘাগড়া, পূর্বধলা। ৫.জালশুকা কুমুদগঞ্জ উচ্চ বিদ্যালয়, প্রতিষ্ঠাকাল ১৯৬৭ খ্রীঃ, শ্যামগঞ্জ, পূর্বধলা। ৬.নারায়নডহর উচ্চ বিদ্যালয়, প্রতিষ্ঠাকাল ১৯৭০ খ্রীঃ, নারায়নডহর, পূর্বধলা। ৭.পূর্বধলা ডিগ্রী কলেজ, প্রতিষ্ঠাকাল ১৯৬৯ খ্রীঃ, পূর্বধলা, নেত্রকোণা। ৮.শ্যামগঞ্জ হাফেজ জিয়াউর মহা বিদ্যালয়, প্রতিষ্ঠাকাল- ১৯৭২ খ্রীঃ, পূর্বধলা, নেত্রকোণা। ৯.পূর্বধলা রাবেয়া আলী মহিলা কলেজ, প্রতিষ্ঠাকাল- ১৯৯৪ খ্রীঃ, পূর্বধলা, নেত্রকোণা। স্থানীয় এনজিও : ১. শিখা, জারিয়া, পূর্বধলা, নেত্রকোণা। ঋণদান কর্মসূচী। ২. আরবান, রাজপাড়া, পূর্বধলা, নেত্রকোণা। ঋণদান কর্মসূচী। ৩. জামকোণা কমিউনিটি সেন্টার, হোগলা, পূর্বধলা, (আত্মসামাজিক উন্নয়ন)। -->